# ОСНОВНИ ПРАВИЛА ЗА БЕЗОПАСНОСТ НА ПЪТЯ

***ЗА ПЕШЕХОДЕЦ***

1.    Върви по тротоара

2.    Използвай подлезите и надлезите

3.    Ако няма тротоар, се движи срещу колите и най-вляво по банкета

4.    Пресичай на пешеходна пътека, но винаги се оглеждай в двете посоки

5.    Убеди се, че шофьорът те е видял и разбрал, че ще пресичаш. Едва тогава премини

6.    Пресичай улицата бързо

7.    Пресичай само на зелено

8.    Дори светофарът да свети зелено, се огледай за приближаващи коли

9.    Не гледай в телефона или таблета, когато пресичаш

10.     Ако си със слушалки в/на ушите, намали звука, за да чуваш страничните шумове

11.     Ако си навършил 12 години и ползваш тротоара или пешеходната пътека, слез от колелото и го бутай

12.     Поставяй светлоотразителни елементи по дрехите или тялото си, когато вървиш пеша в тъмното

***ЗА ВЕЛОСИПЕДИСТИ***

1.    Преди маневра използвай ръцете си, за да укажеш намерението си посоката на движение (тръгване, завиване, заобикаляне или спиране)

2.    Използвай огледалата за обратно виждане, ако колелото има такива

3.    Оглеждай се често, за да знаеш кой още е на пътя

4.    Карай колелото по тротоара, ако не си навършил 12 години

5.    Карай колелото най-вдясно на пътя, по посока на движението, ако си навършил 12 години

6.    Карай колело с работещи спирачки, светлини и звънец и оборудвано със светлоотразители

7.    Използвай светлоотразителна жилетка. Тя е задължителна, когато е тъмно, когато няма добра видимост и ако си извън селото или града

8.    Дръж ръцете си на кормилото, а краката на педалите на колелото

9.    Карай колелото пред или зад приятеля си, не до него

10.     Използвай велоалеята, ако има такава

11.     Не се хващай (дръж) за друго превозно средство. Ако е спряло, то може да потегли внезапно. Ако се движи, може внезапно да ускори.

12.     За ролерите, кънките, тротинетките, скейтбордовете, ховърбордовете и други подобни средства за придвижване важат правилата за движение с велосипед

***ЗА ШОФЬОРИ НА МОТОРНИ ПРЕВОЗНИ СРЕДСТВА***

1.    Управлявай автомобил, мотопед или мотоциклет само ако си правоспособен (ако имаш свидетелство за управление на моторно превозно средство)

2.    Шофирай трезвен. Не се дрогирай

3.    Носи свидетелството си за управление на моторно превозно средство и документите на превозното средство, което управляваш

4.    Управлявай моторно превозно средство, което е регистрирано, преминало е годишен технически преглед, за което е сключена задължителна застраховка „Гражданска отговорност” на автомобилистите и има платена пътна такса (при управление извън населените места)

5.    Използвай обезопасителен колан/защитна каска

6.    Приканвай пътниците да използват обезопасителен колан/защитна каска

7.    Съобразявай поведението си с пътните и с атмосферните условия

8.    Спазвай Закона за движението по пътищата, не превишавай скоростта и осигурявай предимство на пешеходците

9.    Не се разсейвай, докато шофираш (чатене, говорене по телефона, настройване на комуникации и др.)

10.     Бъди толерантен към останалите

11.     Не предоставяй моторното превозно средство на неправоспособни водачи

12.     Ако си неправоспособен, но имаш навършени години за дадена категория МПС, запиши се на курс, яви се на изпит и придобий правоспособност

***ЗА ПЪТНИЦИ***

1.    Пътувай при правоспособен водач (който има свидетелство за управление на моторно превозно средство)

2.    Пътувай при трезвен и недрогиран водач

3.    Поставяй си обезопасителен колан/защитна каска

4.    Не стой на място, което пречи на водача да контролира превозното средство

5.    Не пречи на шофьора, не го разсейвай с поведението си – не говори високо, не пускай силно музиката

6.    Сядай на задната седалка, ако не си навършил 12 години

7.    Не подавай главата, ръцете или краката си през прозореца/люка

8.    Качвай се и слизай отдясно, от страната на тротоара

9.    Пази околната среда. Не изхвърляй нищо през прозореца

10.     Бъди взискателен към водача, ако не си е поставил колан/каска

11.     Бъди критичен към водача, ако превишава скоростта или нарушава други правила

12.     Помни, че ако превозното средство е повредено и го теглят, е забранено в него да има пътници

**По материали на Главна дирекция „Национална полиция” към Министерство вътрешните работи**